1. ปัจจัยความเสี่ยง

เนื่องจากโครงสร้างรายได้ของบริษัทจะประกอบด้วยรายได้หลัก 2 ประเภท คือ
ธุรกิจสิ่งพิมพ์และกระดาษสำนักงาน ดำเนินการโดย บริษัทและสยามเพรส
สำหรับธุรกิจค้าส่งอุปกรณ์และซอฟท์แวร์คอมพิวเตอร์ ซึ่งดำเนินการโดย ซินเน็ค
ดังนั้นปัจจัยความเสี่ยงของธุรกิจจะแบ่งวิเคราะห์ตามประเภทธุรกิจ ดังต่อไปนี้

1.1 ธุรกิจสิ่งพิมพ์และกระดาษสำนักงาน (ดำเนินงานโดยบริษัท และ สยามเพรส)

1.1.1) ความเสี่ยงจากการพึ่งพิงผู้ผลิตรายใหญ่

  บริษัทมีการจัดซื้อกระดาษซึ่งเป็นวัตถุดิบหลักจาก บริษัท ผลิตภัณฑ์กระดาษไทย จำกัด
  ซึ่งเป็นผู้ผลิตรายใหญ่รายหนึ่งประมาณร้อยละ 50 - 60 ของมูลค่าจัดซื้อโดยรวม
  เนื่องจากความสม่ำเสมอของคุณภาพกระดาษของผู้ผลิตรายดังกล่าว
  รวมทั้งความสัมพันธ์ทางธุรกิจที่มีมาอย่างยาวนานเกือบ 20 ปี
  อย่างไรก็ตามบริษัทมีอิสระในการจัดซื้อกระดาษจากผู้ผลิตรายอื่นทั้งภายในและภายนอกประเทศในกรณีที่ผู้ผลิตรายดังกล่าวไม่สามารถจัดส่งสินค้าได้ตรงตามความต้องการของบริษัทหรือมีผู้ผลิตอื่นที่สามารถเสนอราคาถูกกว่าอย่างมีนัยสำคัญ

1.1.2) ความเสี่ยงด้านความผันผวนของราคากระดาษ

  บริษัทมีความเป็นอิสระที่สามารถจัดซื้อกระดาษได้จากทั้งผู้ผลิตภายในและต่างประเทศ
  จากผู้จำหน่ายหลายราย
  จึงลดความเสี่ยงด้านการขาดแคลนวัตถุดิบและลดความเสี่ยงในราคากระดาษที่อาจจะมีการเปลี่ยนแปลงตามราคาซื้อขายในตลาดโลก
  ในกรณีที่เกิดความผันผวนของราคากระดาษ
  บริษัทก็มีการวางแผนกับลูกค้างานพิมพ์รายใหญ่จำนวนมากที่มีความต้องการสิ่งพิมพ์อย่างต่อเนื่อง
  ทำให้บริษัทสามารถวางแผนการผลิตได้ล่วงหน้าทุกเดือนจึงสามารถทำโครงการจัดซื้อระยะยาวในราคาคงที่ในระยะเวลาไม่เกินหนึ่งปี
  กับทางผู้ผลิตกระดาษรายใหญ่ภายในประเทศ
  ทำให้บริษัทสามารถลดความเสี่ยงเกี่ยวกับความผันผวนของราคาวัตถุดิบลงได้ระดับหนึ่ง
  นอกจากนี้ในกรณีที่ขายให้แก่ลูกค้าทั่วไปหากราคากระดาษมีการปรับตัวสูงขึ้น
  ทางผู้ผลิตกระดาษจะแจ้งให้ทางบริษัททราบล่วงหน้า
  เพื่อให้ทางบริษัทสามารถสั่งซื้อกระดาษในราคาเดิม และทางบริษัทจะมีการทยอย
  ปรับราคาขึ้นเป็นลำดับ
  จนทำให้สามารถเพิ่มราคาสินค้าสิ่งพิมพ์ได้ตามสัดส่วนของต้นทุนที่เพิ่มขึ้นทั้งหมด

1.2 ธุรกิจค้าส่งอุปกรณ์และซอฟท์แวร์คอมพิวเตอร์ (ดำเนินงานโดย ซินเน็ค)

1.2.1) ความเสี่ยงจากการแข่งขันจากผู้นำเข้าสินค้าผิดกฎหมาย

  เนื่องจากในธุรกิจจัดจำหน่ายและค้าส่งอุปกรณ์คอมพิวเตอร์
  มีผู้ค้าบางส่วนที่ลักลอบนำเข้าสินค้าโดยตรงจากต่างประเทศโดยไม่ผ่านกระบวนการศุลกากร
  ถึงแม้ว่าในปัจจุบันสินค้าประเภทอุปกรณ์คอมพิวเตอร์ส่วนใหญ่จะได้รับการลดหย่อนภาษีนำเข้า
  ทำให้ต้นทุนสินค้าที่ลักลอบนำเข้ากับสินค้าที่นำเข้าอย่างถูกกฎหมายมีความใกล้เคียงกัน
  แต่เนื่องจากสินค้าที่ลักลอบดังกล่าวทำการซื้อขายโดยไม่ผ่านระบบภาษีมูลค่าเพิ่ม
  จึงทำให้สามารถตั้งราคาขายได้ต่ำกว่าสินค้าที่ถูก

  กฎหมายของบริษัท

  อย่างไรก็ตามซินเน็คในฐานะตัวแทนจำหน่ายที่ถูกกฎหมายมีข้อได้เปรียบในแง่ของความเชื่อมั่นในคุณภาพสินค้า
  เนื่องจากสินค้ามีการตรวจสอบคุณภาพอย่างเข้มงวด รวมทั้งมีการรับประกันคุณภาพอย่างถูกต้อง
  ในขณะที่สินค้าที่ลักลอบนำเข้าบางส่วนอาจเป็นสินค้าที่ไม่ผ่านการตรวจสอบคุณภาพหรืออาจเป็นสินค้าปลอม
  จึงทำให้ผู้ค้าปลีกรายใหญ่โดยเฉพาะอย่างยิ่งผู้จำหน่ายคอมพิวเตอร์ประกอบสำเร็จรูปที่มีเครื่องหมายการค้าของตัวเองต่างเจาะจงใช้สินค้าที่มีการรับประกันโดยตัวแทนจำหน่ายอย่างถูกต้องเพื่อความมั่นใจด้านคุณภาพสินค้า
  นอกจากนี้ในปัจจุบันทางหน่วยงานราชการที่เกี่ยวข้องได้เริ่มมีการกวดขันจับกุมสินค้าหนีภาษีอย่างเข้มงวดมากยิ่งขึ้น
  ทำให้บริษัทเชื่อว่าผลกระทบจากสินค้าผิดกฎหมายเริ่มลดลงเรื่อยๆ

1.2.2) ความเสี่ยงจากการแข่งขันในธุรกิจค้าส่งอุปกรณ์คอมพิวเตอร์

  ในปัจจุบันธุรกิจค้าส่งคอมพิวเตอร์เป็นธุรกิจซื้อมาขายไป ซึ่งมีกำไรขั้นต้นอยู่ในเกณฑ์ต่ำ
  จากการแข่งขันที่รุนแรงจากสินค้าที่นำเข้าอย่างผิดกฎหมาย
  อย่างไรก็ตามทางซินเน็คมีนโยบายที่จะเพิ่มส่วนแบ่งตลาดให้มากที่สุด
  ซึ่งจะทำให้การขยายตัวของรายได้เพิ่มขึ้น มากกว่าอัตรากำไรขั้นต้นที่ลดลง
  รวมทั้งต้นทุนการขายและบริหารต่อยอดขายอยู่ในระดับต่ำลง
  นอกจากนี้การเพิ่มยอดขายจะทำให้มีอำนาจการต่อรองราคากับผู้ผลิตหรือตัวแทนจำหน่ายได้มากขึ้นทำให้อัตราส่วนลดที่ซินเน็คได้รับเพิ่มสูงขึ้น
  ซึ่งจะช่วยลดผลกระทบจากการแข่งขันลงได้

  1.2.3) ความเสี่ยงจากภาระหนี้เสียในธุรกิจอุปกรณ์คอมพิวเตอร์

  ในอดีตธุรกิจค้าอุปกรณ์คอมพิวเตอร์เคยเป็นธุรกิจกำไรขั้นต้นสูงจึงทำให้เกิดการแข่งขันการขายโดยปล่อยเครดิตสูงและเทอมการค้าระหว่าง
  45-60 วัน แต่เนื่องจากภาระกดดันกำไรจากนโยบาย ICT ของภาครัฐ
  ทำให้มีผู้ประกอบการล้มละลายหรือหนีหาย โดยในปี 2547 - 2548
  เกิดภาวะหนี้เสียสูงกว่าในอดีต ทางบริษัทฯ ได้มีการตั้งสำรองหนี้สูญทั้งหมดประมาณ 78 ราย
  มูลค่ารวมทั้งสิ้น 151,774,449.43 ล้านบาท
  อย่างไรก็ตามวงการผู้ค้าส่งรายใหญ่ได้มีการปรับพฤติกรรมการปล่อยขายเครดิตให้มีเงื่อนไข
  และวงเงินที่เข้มงวดมากขึ้น สำหรับบริษัทฯ ได้มีการตั้งสำรองหนี้สงสัย
  จะสูญอย่างเพียงพอเต็มที่แล้ว ณ สิ้นปี 2548
  และได้มีมาตรการในการควบคุมการให้เครดิตสำหรับลูกค้าที่มีปริมาณการสั่งซื้อมีมูลค่าสูง
  และงานโครงการต่างๆที่ลูกค้าประมูลได้ ดังนี้

  1.บริษัทฯ ทำการวิเคราะห์สถานะทางการเงินของลูกค้า โดยพิจารณาสภาพคล่อง
  และความมั่นคงทางการเงิน จากงบการเงิน

  2.มีการเรียกเก็บเงินล่วงหน้า 1 ใน 3 ของมูลค่าการสั่งซื้อ กรณีที่เป็นงานโครงการ

  3.มีการติดตามสถานการณ์ชำระเงินของลูกค้าอย่างใกล้ชิดหากลูกค้ามีปัญหาการชำระเงิน
  อาจมีการทบทวนวงเงินเครดิต

  4.ลูกค้าจัดซื้อทั่วไปมีการเรียกเก็บเช็คลงวันที่ล่วงหน้า เพื่อความแน่นอนในการชำระเงิน
  โดยสัดส่วนของเช็ค ลงวันที่ล่วงหน้าได้เพิ่มขึ้น จากเดิมซึ่งเคยเก็บได้โดยเฉลี่ยอยู่ที่ 26.2%
  เพิ่มขึ้นเป็น 37.1% ณ สิ้นปี 2548

  1.2.4) ความเสี่ยงจากการเปลี่ยนแปลงเทคโนโลยีและการพัฒนาผลิตภัณฑ์

  ซินเน็ค เป็นผู้จัดจำหน่ายและค้าส่งอุปกรณ์คอมพิวเตอร์และสารสนเทศ
  ซึ่งสินค้าดังกล่าวมีการพัฒนาเทคโนโลยีและผลิตภัณฑ์ใหม่ๆ อย่างรวดเร็ว
  ทำให้ซินเน็คต้องมีการติดตามแนวโน้มการเปลี่ยนแปลงดังกล่าวอย่างใกล้ชิดเพื่อศึกษาแนวโน้มของผลิตภัณฑ์ที่อยู่ในความต้องการของตลาด
  รวมทั้งการควบคุมสินค้าคงคลังและการจัดซื้ออย่างเหมาะสม
  เนื่องจากสินค้าคงคลังจะมีการล้าสมัยอย่างรวดเร็วตามการเปลี่ยนแปลงเทคโนโลยี
  อย่างไรก็ดีเนื่องจากทางซินเน็ค
  ได้รับการแลกเปลี่ยนข้อมูลและการถ่ายทอดเทคโนโลยีจากผู้ถือหุ้นใหญ่คือ กลุ่ม Synnex
  ประเทศไต้หวันที่มีประสบการณ์สูงในธุรกิจค้าปลีกอุปกรณ์คอมพิวเตอร์
  และมีความชำนาญในการประเมินแนวโน้มความต้องการของตลาด
  รวมทั้งมีระบบบริหารสินค้าคงคลังที่ทันสมัยมีการใช้ระบบคอมพิวเตอร์เพื่อช่วยในการบริหาร
  ทำให้ซินเน็คสามารถรับการเปลี่ยนแปลงของเทคโนโลยีอย่างมีประสิทธิภาพ
  นอกจากนี้เนื่องจากซินเน็คเป็นผู้กระจายสินค้ารายใหญ่ทำให้ซินเน็คได้รับเงื่อนไขในการได้รับส่วนลดพิเศษเมื่อมีการสั่งซื้อสินค้าจำนวนมาก
  โดยเฉพาะอย่างยิ่งเมื่อทำการจัดซื้อรวมกับกลุ่ม Synnex ประเทศไต้หวัน
  นอกจากนี้ทางซินเน็คยังได้รับเงื่อนไขการเปลี่ยนคืนสินค้ารุ่นที่ล้าสมัยเพื่อแลกกับสินค้ารุ่นใหม่
  (Product rotation) และการชดเชยส่วนต่างในกรณีที่สินค้ามีการลดราคา (Price
  protection) จากตัวแทนจำหน่ายและผู้ผลิตรายใหญ่หลายราย
  ซึ่งจะสามารถลดปัญหาการล้าสมัยของสินค้าคงคลังลงได้
  ทั้งนี้ซินเน็คมีนโยบายในการตั้งสำรองสินค้าคงคลังในส่วนที่ไม่ได้รับเงื่อนไขการเปลี่ยนสินค้ารุ่นใหม่หรือการชดเชยส่วนต่างของราคาสินค้าที่ล้าสมัยโดยจะเริ่มทำการสำรอง
  10% - 50% เมื่อสินค้ายังไม่ได้มีการขายเกิน 90 วัน
  และจะตั้งสำรองเต็มมูลค่าเมื่อสินค้าคงค้างเกิน 360 วัน โดยในปี 2548
  มูลค่าการตั้งสำรองสินค้าล้าสมัยรวมทั้งสิ้น 15.47 และ 4.26 ล้านบาทตามลำดับ

  1.2.5) ความเสี่ยงจากอัตราแลกเปลี่ยนเงินตราต่างประเทศ

เนื่องจากซินเน็คมีการนำเข้าอุปกรณ์คอมพิวเตอร์จากต่างประเทศ
ซึ่งการเสนอราคาและชำระเงินจะใช้เงินตราสกุลเหรียญสหรัฐเป็นหลัก
โดยสินค้าที่นำเข้าจะทำการจำหน่ายภายในประเทศในรูปเงินบาททำให้ซินเน็คมีความเสี่ยงเนื่องมาจากการเปลี่ยนแปลงของอัตราแลกเปลี่ยน
อย่างไรก็ตามซินเน็คได้มีการป้องกันความเสี่ยงโดยการทำสัญญาป้องกันความเสี่ยงล่วงหน้า(Forward
Contract) คิดเป็นสัดส่วนประมาณร้อยละ 80-90 ของเงินตราต่างประเทศที่ต้องชำระ

  1.2.6) ความเสี่ยงจากการพึ่งพากลุ่มผู้ถือหุ้นรายใหญ่

  ซินเน็คมีการพึ่งพาผู้ถือหุ้นใหญ่คือ กลุ่มบริษัท Synnex ประเทศไต้หวันอย่างมีนัยสำคัญ
  ในส่วนของการบริหารจัดการโดยได้รับอนุญาตให้ใช้โปรแกรมการบริหารจัดการ “Global
  System” รวมทั้งการบริการเกี่ยวกับโปรแกรมดังกล่าว
  โดยต้องจ่ายค่าธรรมเนียมรายปีอ้างอิงจากรายได้และระยะเวลาการให้บริการ
  นอกจากนี้ซินเน็คยังได้สิทธิในการใช้ตราสินค้า “Synnex” และ “Lemel”
  จากทางกลุ่มผู้ถือหุ้นใหญ่ดังกล่าว โดยมีค่าธรรมเนียมรายปีตามสัญญา
  ทั้งนี้สัญญาดังกล่าวจะมีการต่อสัญญาปีต่อปีโดยอัตโนมัติ
  และในส่วนของการสั่งซื้ออุปกรณ์ประเภทหน่วยความจำ (RAM) รวมกับกลุ่ม Synnex
  ซึ่งมีการจัดซื้อในปริมาณมาก ทำให้มีอำนาจต่อรองสูงกับทางผู้ผลิต นอกจากนี้ทางกลุ่มบริษัท
  Synnex ได้ให้
  การสนับสนุนทางการเงินแก่ซินเน็คในรูปของการเพิ่มทุนตามสัดส่วนการถือหุ้นอย่างสม่ำเสมอ
  อย่างไรก็ตามทางซินเน็คคาดหมายว่าจะได้รับการสนับสนุนทั้งทางด้านการบริหารจัดการและทางการเงินอย่างต่อเนื่องจากทางกลุ่มบริษัท
  Synnex ในฐานะผู้ถือหุ้นใหญ่อย่างต่อไป
  เนื่องจากศักยภาพในการดำเนินงานของซินเน็คและตลาดภายในประเทศที่ขยายตัวอย่างต่อเนื่อง
  (รายละเอียดของสัญญาตามข้อที่ 13 เรื่องสัญญาที่เกี่ยวข้อง)